OzLabs/hebrew-wiki-articles huggingface dataset:
Little Toy Guns

Little Toy Guns (בעברית: רובי צעצועים קטנים) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הלהיטים הראשון שלה, Greatest Hits: Decade #1.<ref name=":0"></ref><ref name=":2"></ref> השיר יצא לאור ב-15 בפברואר 2015, על ידי חברות התקליטים אריסטה נאשוויל ו-19 רקורדינגס, כסינגל השני והאחרון מתוך אלבום הלהיטים.<ref name=":2" /><ref name=":0" />

השיר הגיע למקום השישי במצעד שירי הקאנטרי.<ref name=":1"></ref> הוא זכה בפרס בחירת הנוער בקטגוריית "בחירת מוזיקה – שיר קאנטרי".

== רקע וכתיבה ==
השיר נכתב על ידי קארי אנדרווד, כריס דספטנו והילרי לינדזי והופק על ידי מארק ברייט.<ref></ref> מבקרי מוזיקה שונים הפנו כלפי השיר ביקורות חיוביות ומעורבות כאחד, תוך שטענו כי השיר הוא מעין פריקוול של הלהיט של אנדרווד "Blown Away", שיצא לאור ביולי 2012 ונכלל באלבום בעל אותו השם.<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== הצלחה ==
השיר זכה להצלחה מתונה, כאשר הגיע למקום השישי במצעד שירי הקאנטרי ולמקום השביעי במצעד שירי הקאנטרי של קנדה.<ref></ref><ref></ref> בטקס פרסי גראמי ה-58 שהתקיים בשנת 2016, הועמד השיר בקטגוריית "הופעת הסולו קאנטרי הטובה ביותר", אך בשונה מ-"Something in the Water", לא זכה בפרס.<ref></ref>

בנוסף לכך, דורג השיר במקום ה-22 ברשימה השנתית של מצעד שירי הקאנטרי של בילבורד, שפורסמה בסוף שנת 2015.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על אלימות במשפחה
קטגוריה:שירים על ילדים
קטגוריה:שירים על צעצועים
קטגוריה:זוכי פרס בחירת הנוער: שירים
קטגוריה:סינגלים בהוצאת אריסטה נאשוויל
תאגיד השידור האוסטרלי

תאגיד השידור האוסטרלי (באנגלית: Australian Broadcasting Corporation; בראשי תיבות: ABC) הוא גוף השידור הלאומי של אוסטרליה וב, שנוסד בשנת 1932. הוא ממומן בעיקר ממענקים ישירים של ממשלת אוסטרליה, אך אינו תלוי במדיניות הממשלתית. התאגיד ממלא תפקיד מוביל בעצמאות העיתונאית במדינה.

ABC, שעוצב על פי ה-BBC בבריטניה, הנמצאת בבעלות ובשליטת ממשלת בריטניה, מומנה במקור מאגרות שידור שבוטלו בשנת 1973 והוחלפו בעיקר במענקים ממשלתיים ישירים, כמו גם הכנסות מפעילויות מסחריות הקשורות לשידור.

רשת ABC מספקת כיום שירותי רדיו, טלוויזיה, שירותים מקוונים וניידים ברחבי אוסטרליה. מטה התאגיד נמצא באולטימו, פרוור של סידני, ניו סאות' ויילס.

==הפקות מקור בולטות==

* עקורים (2020)

== קישורים חיצוניים ==

* 

* [http://www.comlaw.gov.au/Details/C2008C00174 חוק תאגיד השידור האוסטרלי 1983]
* [https://web.archive.org/web/20070415000127/http://friendsoftheabc.org.au/ ידידי ABC]
* [http://www.nma.gov.au/collections-search/results?search=adv&ref=coll&collname=Australian+Broadcasting+Corporation+collection+no.+1 המוזיאון הלאומי האוסטרלי] המוזיאון מכיל אוסף משמעותי של חומרים הקשורים ל-ABC
* [http://www.abc.net.au/news/2012-07-01/abc-celebrates-80-years/4103108 ABC חוגגת 80 שנות שידור] - תאגיד השידור האוסטרלי (1 ביולי 2012).

קטגוריה:שידור ציבורי
קטגוריה:אוסטרליה: טלקומוניקציה
מגפת הקורונה באמריקה הצפונית

מגפת הקורונה התפרצה לראשונה ביבשת אמריקה הצפונית ב-21 בינואר 2020. ב-5 במאי 2023 הודיע ארגון הבריאות העולמי כי מגפת הקורונה כבר אינה מצב חירום עולמי, בשל ירידת שיעור התמותה העולמי מהמחלה לכ-3,500 בני אדם בשבוע בחודש הקודם.

==מקרים של הדבקות לפי מדינה==
===איי בהאמה===

===אל סלוודור===

===אנטיגואה וברבודה===

===ארצות הברית===

===בליז===

===ברבדוס===

===גואטמלה===

===ג'מייקה===

===גרנדה===

===דומיניקה===

===האיטי===

===הונדורס===

===הרפובליקה הדומיניקנית===

===טרינידד וטובגו===

===מקסיקו===

===ניקרגואה===

===סנט וינסנט והגרנדינים===

===סנט לוסיה===

===סנט קיטס ונוויס===

===פנמה===

===קובה===
ב-11 במרץ 2020 אושרו שלושת מקרי ההידבקות בנגיף הקורונה הראשונים בקובה. האנשים שנבדקו והתגלו כחולים בנגיף הקורונה היו שלושה תיירים איטלקיים. הם הוחזקו בבידוד במכון לרפואה טרופית של פדרו קורי בעיר הבירה של המדינה, הוואנה.

ב-13 במרץ באותה השנה, פורסם מקרה הידבקות נוסף. ב-17 במרץ 2020, פורסם באופן רשמי כי יש שבעה מקרי הידבקות במדינה. ב-18 במרץ מספר המקרים המאושרים עלה ל-10 תוך שאושר מקרה המוות הראשון: איטלקי בן 61 שהיה לאחד משלושת החולים הראשונים במדינה.

ב-19 במרץ 2020 עלה מספר הנדבקים במדינה ל-16.

ב-20 במרץ מספר הנדבקים עלה ל-21.<ref></ref> כמו כן, הוכרז כי קובה תגביל את הכניסה לאזרחים זרים החל מ-24 במרץ. רק תושבים קובניים יהיו רשאים להיכנס למדינה, כל עוד הם לא היו מחוץ לקובה יותר מ-24 חודשים; כמו גם הזרים המתגוררים באי.

ב-22 במרץ 2020, הודיע משרד הבריאות על 10 מקרי הדבקות חדשים, מספר החולים במדינה עלה ל-35.

ב-23 במרץ הודיע משרד הבריאות על 5 חולים חדשים, מספר החולים במדינה עלה ל-40.

ב-24 במרץ הודיעה ממשלת קובה כי היא אוסרת על אזרחיה לעזוב את שטחי המדינה, הכריזה על סגירת בתי הספר, והשביתה את התחבורה הציבורית הבין-עירונית, במטרה למנוע את התפשטות מגפת הקורונה. בבוקר אותו יום עלה מספר החולים במדינה ל-48. למחרת, זינק מספר החולים ל-57.

ב-26 במרץ עלה מספר החולים ל-67, דווח על מקרה מוות ראשון במדינה כתוצאה מהנגיף. ב-3 באפריל, דווח על 269 חולים, 6 מתים ו-15 מבריאים במדינה. במאי 2020, דווח על 66 מקרי מוות, 1,611 (מתוכם 10 במצב קשה) ו-765 מקרי הבראה במדינה.<ref></ref>
===קוסטה ריקה===

===קנדה===

==קישורים חיצוניים==

==הערות שוליים==

אמריקה הצפונית
קטגוריה:אמריקה הצפונית: בריאות ורפואה
ממשלת אוסטרליה

בית הממשלה, קנברה.
ממשלת אוסטרליה (באנגלית: The Australian Government) היא הממשלה הפדרלית של אוסטרליה, מונרכיה חוקתית פרלמנטרית. נקראת גם הממשלה הפדרלית וממשלת חבר העמים. כמו מערכות ממשלה רבות אחרות בשיטת וסטמינסטר, הממשלה האוסטרלית מהווה חלק משלוש זרועות הממשל והיא הרשות מבצעת (ראש הממשלה, השרים ומחלקות הממשלה) ולצדה פועלות רשות מחוקקת (הפרלמנט של אוסטרליה) ורשות שופטת (בית המשפט העליון של אוסטרליה). הממשלה האוסטרלית נוצרת על ידי המפלגה או הקואליציה עם רוב בבית הנבחרים, כאשר ראש הממשלה הוא המנהיג הפרלמנטרי שלו תמיכה של רוב החברים בבית הנבחרים. ראש הממשלה ממונה רשמית על ידי המושל הכללי.

מטה הממשלה הוא בעיר הבירה, קנברה, בטריטוריית הבירה האוסטרלית. המשרדים הראשיים של כל ארבע עשרה המחלקות הפדרליות שוכנות בקנברה, יחד עם בית הפרלמנט ובית המשפט העליון.<ref></ref><ref></ref> הרשות השלטונית השיפוטית, בראשות בית המשפט הגבוה באוסטרליה, אינה תלויה ברשות המחוקקת והמבצעת<ref></ref> ומבטיחה שהממשלה תפעל על פי החוקה והחוק ותפקידה לנטר את פעולותיה.<ref></ref> כחברה מייסדת של חבר העמים והמושבה בריטית לשעבר לפני הפדרציה בשנת 1901, החוקה האוסטרלית מושפעת מאוד משיטת הממשל הבריטית ווסטמינסטר, כמו גם החוקה האמריקאית.

== מחלקות ==
החל מ־31 במאי 2023, הממשלה (ממשלת אלבניזי) מורכבת מהמחלקות הבאות:

בנוסף, ישנן ארבע מחלקות התומכות בפרלמנט של אוסטרליה:
* המחלקה לשירותים פרלמנטריים
* מחלקת בית הנבחרים
* מחלקת הסנאט
* משרד התקציבים הפרלמנטרי
כמו כן יש ועדות שרים:
* הועדה לביטחון לאומי (אוסטרליה)

== קישורים חיצוניים ==

* 

== הערות שוליים ==

*
דובוני אכפת לי בארץ הפלאות

דובוני אכפת לי בארץ הפלאות (באנגלית: The Care Bears Adventure in Wonderland) הוא סרט הנפשה קנדי משנת 1987, אשר מבוסס על דובי הצעצוע מסדרת הצעצועים "דובוני אכפת לי", ועל הספר "הרפתקאות אליס בארץ הפלאות" מאת לואיס קרול.

זהו הסרט השלישי והאחרון שמבוסס על דור זה, לאחר הסרטים "דובוני אכפת לי - הסרט" ו"דובוני אכפת לי: דור חדש".

==תקציר העלילה==
לאחר שהארנב הלבן, דודו של ארנב לב-שובב, מבקר בארץ אכפתיה, הוא נותן לחבריו הדובונים והדודנים משימה חשובה, למצוא את נסיכת הלבבות האבודה אליס, אשר עשויה להיות מלכה בארץ הפלאות, אחרת הקוסם המרושע ישב על כס המלכות. דוב קוטר, דוב לב-טוב, דוב מזל-טוב, אריה לב-אמיץ, פיל רחב-לב, ארנב לב-שובב והארנב הלבן חפשו בכל רחבי העולם את הנסיכה, אך ללא הצלחה. קוטר מצא ילדה אשר הזכירה את הנסיכה, אליס. דובוני אכפת לי החליטו שאליס תהיה הנסיכה עד שימצאו את הנסיכה האמיתית. החבורה התפצלה בידי עוצמתו של הקוסם, דבר אשר גרם לקוטר, לב שובב והארנב הלבן לקפוץ אל מחילת הארנב כדי להגיע לארץ הפלאות.

בארץ הפלאות, החבורה של לב טוב קבלה הוראות הגעה מפי הזחל. הקוסם שולח את עוזריו דים ודאם כדי לתפוס את אליס באמצעות שני רובוטים ענקיים, אולם דובוני אכפת לי הביסו אותם עם קרן אור. החבורה של קוטר התאחדה עם האחרים כאשר חתול צ'שייר מופיע, בתור ראפר. החתול מפצל את החבורה לשניים: לב טוב, רחב לב, אליס והארנב הלבן הלכו אל ארמון הלבבות, ואילו לב אמיץ, קוטר, מזל טוב ולב שובב הלכו לחפש את הכובען המטורף, אשר יודע איפה הנסיכה נמצאת. הקוסם תפס את אליס והסביר לה מה הולך לקרות שהוא ימלוך בארץ הפלאות שתהיה יותר רצינית ונשלטת. אליס ברחה ורצה אל חדר המלכות של מלכת הלבבות אשר הסכימה לקבל אותה כבתה. החבורה של לב אמיץ מצאה את הכובען המטורף אשר לוקח אותם אל מערת הג'אברווקי, שם הנסיכה האמיתית כלואה בכלוב. קוטר הציל את הנסיכה, אולם הג'אברווקי נעקץ ברגלו והדובוני אכפת לי הוציאו את הקוץ. כאות תודה, הג'אברווקי, אשר נקרא "סטן", החליט לעזור להם להגיע אל ארמון הלבבות.

ביום הכתרת הנסיכה, הקוסם החליט לחבל במבחני ההכתרה של אליס, על מנת להוכיח שהיא לא הנסיכה האמיתית. אליס טיפסה על הר על מנת להביא מים מהמעיין, עם עזרה מלב טוב ורחב לב. אולם, אליס נתנה את מי המעיין לחד-קרן פצוע. מרוב כעס, הקוסם ציווה שאליס תגרום לפרחים לפרוח באופן קסום. הנסיכה לפתע הופיעה בהפתעה וגרמה לפרחים לפרוח. הקוסם, שלא האמין שהנסיכה חזרה, הודה בטעות על חטיפתה ונתפס על פשעו. דובוני אכפת לי, אליס, ותושבי ארץ הפלאות עצרו את הקוסם אולם כאשר הג'אברווקי הופיע, הקוסם השתגע ונאסר. הנסיכה הוכתרה בתור המלכה החדשה, והיא עזרה לאליס ולדובוני אכפת לי לחזור לביתם בשלום.

==קישורים חיצוניים==

קטגוריה:סרטי הרפתקאות אליס בארץ הפלאות
קטגוריה:סרטי 1987
קטגוריה:סרטי דובוני אכפת לי
קטגוריה:סרטי המשך אמריקאיים
קטגוריה:סרטי הנפשה מוזיקליים
קטגוריה:סרטי הנפשה קנדיים
קטגוריה:סרטי קרוס-אובר
קטגוריה:סרטים אמריקאיים
קטגוריה:סרטים מצוירים
Color of Your Life

Color of Your Life (בעברית: צבע חייך) הוא שירו של הזמר הפולני מיכל שפאק. השיר יצא להורדה דיגיטלית ב-11 במרץ 2016 דרך Sony Music Entertainment Poland כסינגל הרביעי מתוך אלבום הבכורה שלו, Byle być sobą). השיר נבחר על ידי TVP לייצג את פולין באירוויזיון 2016,<ref></ref> שפאק סיים עם השיר במקום ה-8 בגמר מתוך 26 מדינות, כשלזכותו 229 נקודות.<ref></ref>

השיר הגיע בשיא שלו למקום ה-34 במצעד השירים הפולני הרשמי.<ref></ref>

==ראו גם==
*פולין באירוויזיון
*אירוויזיון 2016

==קישורים חיצוניים==

* 

== הערות שוליים ==

קטגוריה:שירי אירוויזיון 2016
קטגוריה:סינגלים מ-2016
קטגוריה:שירי פולין באירוויזיון
קטגוריה:שירי יהלום בפולין
דניאל גולדמן

דניאל גולדמן (נולד ב-5 ביולי 1969) הוא איש עסקים, פעיל חברתי ונדבן ישראלי, לשעבר יו"ר גשר מפעלים חינוכיים ובני עקיבא העולמית.

== ביוגרפיה ==
גולדמן נולד בניוקאסל שבצפון-מזרח אנגליה למשפחה יהודית מסורתית. בגיל צעיר חזר בתשובה והחל לשמור שבת והשתתף בפעילות של תנועת בני עקיבא כחניך, כמדריך וכראש מחנה. לאחר לימודי התיכון הגיע ב-1987 לשנת הכשרה בקיבוץ שדה אליהו. בשנת 1992 כשהיה בן 23, אחרי שסיים לימודי הנדסה בקינגס קולג' לונדון, עלה לישראל ושירת בצה"ל בחטיבה 7. לאחר מכן למד חינוך מיוחד ותרפיה במוזיקה במכללת לוינסקי לחינוך במשך שנתיים. לאחר מכן התגייס לצה"ל ושירת בחיל שריון עם חיילים צעירים ממנו. בשנת 1998 הקים גולדמן את חברת הייעוץ Goldrock שנועדה לסייע ל"ניהול העושר באופן רב-דורי". החברה מעניקה ייעוץ עסקי בתחומים שונים למשפחות בעלות הון, במיוחד בתחום המיסוי מול הרשויות וכן ליווי וסיוע רגשי לצורך מעבר בין דורי נכון ל-2020, גולדמן מנהל את החברה עם שני שותפים.

אביו, דייוויד גולדמן (1937–1999) ייסד בשנות ה-80 חברה המייצרת תוכנה להנהלת חשבונות שנקראה סייג' . אביו היה משווק את התוכנה לבתי עסק קטנים והיא זכתה להצלחה של 3 מיליוני משתמשים, והחברה רכשה חברות דומות באסיה, באירופה ובארצות הברית, והונפקה בבורסה לניירות ערך בלונדון. בהמשך מונה אביו ליו"ר באטמ תקשורת מתקדמת אותה רכש בהמשך בשותפות, ובזמן בועת הדוט-קום נאמד הונו בכ-440 מיליון דולר. אביו נפטר בשנת 1999 והותיר את אשתו סינתיה ואת דניאל ואחיו אנדרו.

=== פעילות ציבורית ===
גולדמן תרם רבות לתנועת בני עקיבא ובשנים 2000–2015 כיהן גולדמן כיו"ר בני עקיבא העולמית, עם זאת החרים את טקס פתיחת הוועידה של "בני עקיבא העולמית" בשנת 2019, במחאה על הגיבוי שהעניק הרב חיים דרוקמן למוטי אלון.

משנת 2000 גולדמן חבר בוועד המנהל של גשר– מפעלים חינוכיים, עמותה ישראלית העוסקת בקידום ההבנה בין דתיים לחילוניים, ומשנת 2010 התמנה ליו"ר העמותה תפקיד בו כיהן עד 2019. בתפקידו כיו"ר גשר הקים גולדמן תוכנית מנהיגות של הארגון באמצעות מכון גשר למנהיגות. כמו כן כיו"ר גשר שם גולדמן דגש על פעילות שמטרתה דיאלוג עם הציבור החרדי. גם לאחר עזיבתו את גשר גולדמן לוקח חלק בפעילות של חינוך ושילוב של המגזר החרדי בחברה הישראלית, הוא הקים את עמותת 'לשם - מפעלים חינוכיים' בשותפות עם ד"ר יוסי בן-גל שמטרתה לסייע לישיבות חרדיות־תיכוניות שבשלב זה מלווה שתים עשרה ישיבות ופועלת לקידום הלימודים הכלליים בעולם החרדי.

גולדמן כותב טורים בישראל היום, ג'רוזלם פוסט ובכלי תקשורת נוספים.

גולדמן מתגורר עם אשתו דברה-לי בבית שמש מאז 2001. לזוג 5 ילדים.

== ראו גם ==
* גשר מפעלים חינוכיים
* בני עקיבא העולמית

== הערות שוליים ==

קטגוריה:גשר מפעלים חינוכיים
קטגוריה:ישראלים ילידי אנגליה
קטגוריה:בוגרי קינגס קולג' לונדון
קטגוריה:יושבי ראש ונשיאי עמותות
קטגוריה:נדבנים ישראלים
קטגוריה:ישראלים שנולדו ב-1969
אנדרטה לחללי עוצבת השרון

האנדרטה לחללי עוצבת השרון היא אנדרטה הניצבת ביער המגינים שבקרבת לטרון. היא מנציחה את שמותיהם של 16 לוחמים מחטיבה 5, שנפלו במלחמת ששת הימים. האנדרטה הייתה מוצבת במקור בחורבת צופין ליד קלקיליה שבשומרון.

==רקע==
חטיבה 5, הנקראת גם עוצבת השרון, הייתה מופקדת ערב מלחמת ששת הימים על הגנת אזור השרון, המותניים הצרים של ישראל, שבהם הפרידו רק כ-16 קילומטר בין חוף הים התיכון לבין הגבול עם ירדן.

ביום השני למלחמה יצאה החטיבה להתקפה, כבשה את הערים קלקיליה וטול כרם וכפרים שלידן והגיעה למבואות שכם. מקצת חלליה במלחמה נפלו בהפגזות ירדניות שהונחתו על יחידותיה בטרם החלה התקפתה.

==האנדרטה==
מקומה המקורי של האנדרטה היה באתר ההנצחה שהוקם לזכר חללי החטיבה במלחמה במוצב הירדני לשעבר בחורבת צופין שממזרח לקלקיליה. במקום זה ניהלה החטיבה את אחד מקרבותיה הראשונים. אתר ההנצחה נחנך ביום השנה השני למלחמת ששת הימים. האנדרטה הוצבה בו בשנת 1982 לאחר מעשי השחתה של לוחות הזיכרון שבמקום. לימים הועברה האנדרטה אל יער המגינים.

האנדרטה היא לוח מתכת מקומר צבוע בשחור, המעוצב כצללית של חייל עוטה קסדה המצביע קדימה מעל סיפון רכבו. במקור היו קבועים על גבי הלוח בתבליט שמות 16 החללים תחת הכותרת "עוצבת השרון: לנופלים בדרך אל ההר".

בשנת 2017, לרגל מלאת 50 שנים למלחמת ששת הימים, שופצה האנדרטה. מימינה הוצב לוח אבן הנושא את הכיתוב שהופיע במקור על גבי האנדרטה עצמה ואת מילות ההספד יזכור. משמאל לאנדרטה הוצב כן ללהבת זיכרון.

בקרבת האנדרטה ניצבת אנדרטה לחללי גדוד הטנקים 407 מחטיבה 600.

שמות 16 חללי חטיבה 5 במלחמת ששת הימים הונצחו גם באנדרטה הניצבת ליד המושב ניצני עוז שבשרון.

==לקריאה נוספת==
* אריה יצחקי, בעקבות לוחמים: מדריך לאתרי גבורה בישראל, תל אביב: בר, 1988 (כרך א', הפרק "ח'רבת צופין")

==קישורים חיצוניים==

* [https://www.izkor.gov.il/en_af222cb9d8901888e8ac144b8978911c האנדרטה], באתר יזכור

==הערות שוליים==

חללי עוצבת השרון
חללי עוצבת השרון
קטגוריה:מלחמת ששת הימים: אנדרטאות
קטגוריה:מועצה אזורית מטה יהודה: אנדרטאות
קטגוריה:יער המגינים
Peacock (שיר)

Peacock (בעברית: טווס) הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream.<ref name=":0"></ref> השיר יצא לאור ב-26 במרץ 2012, על ידי חברת התקליטים קפיטול רקורדס, כסינגל השיווקי הראשון מתוך האלבום.<ref name=":0" />

השיר הגיע למקום הראשון במצעד שירי הדאנס קלאב.<ref name=":1"></ref>

== רקע וכתיבה ==
השיר נכתב על ידי קייטי פרי, מייקל אריקסן, טור אריק הרמנסן ואסתר דין, הולחן על ידי פרי, הרמנסן ודין והופק על ידי סטארגייט ודין גם כן.<ref name=":2"></ref> השיר הוא שיר בסגנון הדאנס-פופ, שמאפיין שירים נוספים שנכללו בתוך האלבום, Teenage Dream.<ref name=":2" /><ref name=":0" /> השיר הוקלט בשנת 2010, באולפני רוק דה מיק.

בשנת 2012, הוציאה פרי את האלבום Teenage Dream מחדש, תוך שהשיר נכלל בו ושם האלבום שונה ל-Teenage Dream: The Complete Confection.<ref></ref>

== הצלחה ==
השיר הצליח לכבוש את פסגת מצעד שירי הדאנס קלאב של בילבורד והפך לאחד משיריה המצליחים ביותר של פרי במצעד.<ref name=":1" /> איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה.<ref name=":3"></ref> בנוסף, נכנס השיר למצעד השירים מתחת להוט 100.<ref name=":1" />

גם מחוץ לארצות הברית זכה השיר להצלחה, כאשר נכנס למצעדים בצ'כיה,<ref></ref> קנדה,<ref></ref> הממלכה המאוחדת,<ref></ref> וקוריאה הדרומית.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|פלטינה
|1,000,000
|}

== קישורים חיצוניים ==

==הערות שוליים==

קטגוריה:שירי 2010
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי קייטי פרי
קטגוריה:שירים שהופקו על ידי סטארגייט
קטגוריה:שירי להט"ב
קטגוריה:שירים על מיניות
קטגוריה:סינגלים שהגיעו למקום הראשון במצעד שירי הדאנס קלאב
ושתי קולה

ושתי קולה (ידועה כ-Va$htie; נולדה ב-23 באפריל 1981) היא במאית וידאו קליפים, במאית קולנוע, אמנית, מעצבת, ציירת ותקליטנית אמריקאית. היא פועלת בעיקר בניו יורק. קולה ידועה בכך שביימה את הווידאו קליפ הראשון של הזמר-יוצר הקנדי ג'סטין ביבר - "One Time".

== ביוגרפיה ==
קולה נולדה וגדלה באולבני, בירת מדינת ניו יורק.<ref>https://www.elle.com/fashion/interviews/a29325/vashtie-kola-puma/</ref><ref>http://www.vashtie.com/blog/life-this-trini-american-has-her-very-first-trinidad-carnival/</ref> היא עברה לעיר ניו יורק בשנת 1999 ללמוד קולנוע בבית הספר לאמנויות חזותיות. היא סיימה את לימודיה בשנת 2004.<ref></ref><ref name="auto"></ref> במהלך תקופה זו היא עבדה ב-Stüssy; חנות בגדים.<ref></ref>

את הקריירה שלה החלה קולה כבר בשנת 1999, תוך שהיא פועלת במגוון תחומים שונים כמו: עיצוב, מוזיקה, בימוי וציור.<ref></ref>

== קריירה ==
בשנת 2005, קולה חתמה על חוזה ב-Box Fresh Pictures, כבמאית לצד אנתוני מנדלר. רבים מהקליפים הראשונים שלה יצאו על ידי חברה זו, כולל קליפים לאמנים כמו ג'יי-סטטוס, ריהאנה וטוני הוסל. במקביל, היא כתבה גם תסריטים של וידאו קליפים לאמנים שונים.

בשנה שלאחר מכן, היא הפכה למנהלת שירותי היצירה של איילנד דאף ג'אם מיוזיק גרופ. אנטוניו "לוס אנג'לס" ריד, נשיא חברת דאף ג'אם, אמר שהיא תהיה "זו שתשמור על קירור הבניין, בכך שהיא תשלב בו מוזיקת פופ ומוזיקת מיינסטרים". קולה הייתה מועמדת בטקס פרסי Paper, תוך שזכתה לתשואות ממבקרים שונים.

בשנת 2015 קולה כתבה, ביימה וכיכבה באחד מהווידאו קליפים המצליחים ביותר בכל הזמנים "Hotline Bling", של דרייק, שצבר למעלה מ-1.6 מיליארד צפיות.<ref></ref> היא גם כיכבה בסדרת הטלוויזיה התיעודית 3AM, שאורכה שבעה פרקים ושידוריה היו ב-Showtime.<ref></ref>

== וידאוגרפיה ==
=== 2005 ===
* בינז - "Papercut"
* Tony Hussle - "Come Again"

=== 2007 ===
* צ'יילד רבל סולידר - "Us Placers"
* ארמנד ואן הלדן - "I Want Your Soul"
* ג'יי-סטטוס בשיתוף שונטל וריהאנה - "Roll It"

=== 2008 ===
* סלים בשיתוף ראיין לסלי ופאביולס - ""
* קיד קאדי - "Heaven At Nite"<ref></ref><ref></ref>

=== 2009 ===
* סולאנג' נואלס - ""
* יאנג אל. איי. - ""
* ג'סטין ביבר - "One Time"
* ג'וניור סאנצ'ס בשיתוף ג'ואל מאדן ובנג'י מאדן - "Elevator"
* ג'יידאקיס - ""

=== 2010 ===
* תיאופילוס לונדון - "I Want You <small>(גרסת כיסוי)</small>"
* - "EXODUS"
* יסמין סולאנו – "That's Not It"<ref></ref>

=== 2011 ===
* קנדריק לאמאר - "A.D.H.D"

=== 2012 ===
* ביג ק.ר.י.ט - "Boobie Miles"
* ביג ק.ר.י.ט - "Insomnia"
* ג'ואי באדאס - "Waves"
* ג'ים קלאס הירוז - ""

=== 2015 ===
* דרייק - "Hotline Bling <small>(גרסה אמנותית)</small>"
* "3AM" <small>(תוכנית טלוויזיה)</small>

==קישורים חיצוניים==
* 

==הערות שוליים==

קטגוריה:ניו יורק: אישים
קטגוריה:במאיות וידאו קליפים
קטגוריה:מעצבות אמריקאיות
קטגוריה:מעצבים אמריקאים
קטגוריה:תקליטנים אמריקאים
קטגוריה:במאי וידאו קליפים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
Fortinet

פורטינט (באנגלית: Fortinet) היא חברה אמריקאית רב-לאומית טכנולוגית המפתחת ומשווקת מוצרי אבטחת מידע<ref></ref>.

החברה מעסיקה כ-13,568 עובדים ומספקת שירותים ללקוחות ברחבי העולם. משרדיה הראשיים נמצאים בעיר סאניווייל, קליפורניה, ארצות הברית<ref></ref>.

== היסטוריה ==
פורטינט הוקמה בשנת 2000 על ידי קן סיה (Ken Xie) ומייקל סיה (Michael Xie) במטרה לספק שירותי אבטחת מידע.

עד לשנת 2004, גייסה החברה כ-90 מיליון דולר במספר סבבי גיוס<ref></ref>.

בחודש דצמבר 2009, הונפקה החברה בבורסה לניירות ערך, נאסד"ק, תחת סימן המסחר FTNT<ref></ref>.

בשנת 2016, ביצעה התאמה של מערכותיה למחשוב ענן<ref></ref>.

בסוף שנת 2017 דיווחה פורטינט על הכנסות של מעל 416.7 מיליון דולר, עלייה של 15% לעומת 2016<ref></ref>.

נכון ל-31 בדצמבר 2017 היו לפורטינט מעל ל-300 פטנטים בארצות הברית<ref></ref>.

== מוצרים עיקריים ==
לחברה קשת רחבה של מוצרי אבטחת מידע הנמצאות בשימוש בישראל ובעולם:
* Fortigate - מערכת לניטור וחסימת התקשרויות בלתי רצויות לרשת התקשורת או מחשב יחיד.
* Fortianalyzer - ניטור ומעקב אחר מערכות החברה.
* FortiManager מאפשר ניהול של מוצרי החברה בממשק אחד.
* FortiAP - רכיב תקשורת המאפשר לנהל את נקודות הגישה הארגוניות.
* FortiSandbox - כלי המאפשר לנתח קבצים ומידע ברשת הארגונית.
* לחברה מוצרים נוספים: FortiRecorder, FortiADC, FortiClient, FortiCache, FortiAuthenticator ועוד.

== קישורים חיצוניים ==

* 

* 
* 

==הערות שוליים==

2020 07
קטגוריה:חברות אבטחת מחשבים אמריקאיות
Smile (שיר של קייטי פרי)

"Smile" (בעברית: "חיוך") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-10 ביולי 2020, על ידי חברת התקליטים קפיטול רקורדס, כסינגל הרביעי מתוך האלבום Smile.<ref></ref>

== רקע וכתיבה ==
השיר נכתב על ידי קייטי פרי, בני גולסון, וינסנט בראון, פרה, ג'וש אברהם, דיג'יי קיי גי, טריאץ', סטארה, אוליבר, והופק על ידי אוליבר, ג'וש אברהם, ג'י קנה. השיר הוא שיר בסגנון הפופ. פרי ספירה שהסינגל "Smile" קשור להחזרת החיוך של האדם והיא כתבה את זה "לאחר כשעברתי את אחת התקופות החשוכות ביותר בחיי ואיבדתי את חיוכי." השיר יצא רשמית ב-10 ביולי 2020, יחד עם הזמנתו מראש של האלבום, כאשר פרי אמרה שהיא מקווה "יכולות להיות כמה דקות של תקווה ממריצה בשבילך כמו שזה עבור בשביל מי".

== וידאו קליפ ==
הווידאו קליפ הרשמי של השיר הועלה לערוץ היוטיוב של קייטי פרי ב-14 ביולי 2020.<ref name=":0"></ref> בתחילת הקליפ, ניתן לראות את האותיות Smile ולאחר מכן את היא לבושה כליצן, בתלבושת "הליצן הכי אופנתית שלה", לובשת בלייזר כתום, מנוקד פולקה וג'אמפר כחול תואם עם טוקסידו גרמני. לאחר מכן היא מופיעה על רקע עם "מספר ידיים ליצנות ענקיות, יושב על גבי נעל ליצן גדולה מדי ועוד".<ref name=":0" />

בפחות מיממה, צבר הקליפ למעלה 3.4 צפיות.<ref name=":0" />

==רשימת רצועות==

== מיקומי שיא ==

== נתוני מכירות ==
{| class="wikitable"
!אזור
!תואר
!עותקים
!מקור
|-
! (RIAA)
|זהב
|500,000
|<ref></ref>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!עולם
|rowspan="2" | 10 ביולי 2020
|הזרמת מוזיקה • הורדה דיגיטלית
|rowspan="5" |גרסת סינגל
|קפיטול
|<ref></ref>
|-
!אוסטרליה
|רדיו להיטים עכשוויים
|EMI
|
|-
!בריטניה
|17 ביולי 2020
|עכשווית למבוגרים
|קפיטול
|
|-
!איטליה
|24 ביולי 2020
|rowspan="2" |רדיו להיטים עכשוויים
|יוניברסל
|
|-
!בריטניה
|31 ביולי 2020
|rowspan="4" |קפיטול
|
|-
!rowspan="3" |עולם
|25 באוגוסט 2020
|rowspan="3" |סטרימינג • הורדה דיגיטלית
|rowspan="3" |גרסת רמיקס
|<ref></ref>
|-
|rowspan="2" |3 בספטמבר 2020
|<ref></ref>
|-
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים על חיוך
קטגוריה:שירי זהב בארצות הברית
קטגוריה:סינגלים בהוצאת קפיטול רקורדס
The Essential Alice in Chains

The Essential Alice in Chains הוא אלבום אוסף של להקת הגראנג' אליס אין צ'יינס, שיצא בשנת 2006 וכולל מעל שעתיים של להיטי הלהקה משנת הקמתה ועד ל-1998.

האוסף כולל 2 תקליטורים והוא אלבום "הלהיטים הגדולים" השלישי שהוציאה הלהקה. הוא נחשב לאוסף מלא וגדול יותר מקולקציית ה-Greatest Hits של 10 הרצועות שיצא 5 שנים לפני כן, ואוסף הסאמפלים Nothing Safe: Best of the Box, והוא כולל כמעט את כל הלהיטים והסינגלים של הלהקה (למעט "Bleed the Freak", "Down in a Hole", "Fear the Voices" ו- "Don't Follow") הנחשבים למועדפים על המעריצים והמבקרים, ובנוסף כולל גם שתי רצועות ממופע ה"Unplugged". השירים "What the Hell Have I" ו- "A Little Bitter" שהופיעו בפסקול הסרט "אחרון גיבורי הפעולה" הם הגרסאות בעריכתו של טובי רייט מתוך אוסף התקליטורים "Music Bank".

אוסף זה הוא השחרור הראשון שהוציאה הלהקה לאחר מותו של סולן הלהקה בשנים אלו ליין סטאלי, שמת ב-2002.

== רשימת השירים ==

==קישורים חיצוניים==

קטגוריה:אלבומי אליס אין צ'יינס
קטגוריה:אלבומי אוסף באנגלית
קטגוריה:אלבומי חברת קולומביה רקורדס
קטגוריה:אלבומי 2006
Burning

"Burning" הוא סינגל שיווקי של הזמר/ת האנגלי/יה סם סמית' שיצא ב-27 באוקטובר 2017 בהוצאת חברת התקליטים קפיטול רקורדס.<ref></ref> השיר נכתב על ידי סם סמית', פי באר ו-The Audibles והופק על ידי סטיבי פיטזמאוריס וג'ימי נייפס.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!שוודיה (GLF)
|זהב
|4,000,000
|-
!אוסטרליה (ARIA)<ref></ref>
|זהב
|35,000
|}

== קישורים חיצוניים ==

== הערות שוליים ==

קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי סם סמית'
קטגוריה:שירי זהב באוסטרליה
קטגוריה:סינגלים בהוצאת קפיטול רקורדס
סיקורסקי CH-53K קינג סטליון

הסיקורסקי CH-53K קינג סטליון הוא מסוק סער כבד שפותח על ידי תאגיד סיקורסקי מדגמי ה-CH-53 סי סטליון (המכונים בחיל האוויר הישראלי יסעור) הישנים יותר למען חיל הנחתים האמריקאי. בהשוואה לדגמים הישנים המסוק כולל מנועי טורבו-ציר חדשים, להבי רוטור מחומרים מרוכבים, מערכת ראש רוטור אלסטומרי, מערכת בקרת טיסה מסוג טוס-על-חוט, יכולת נשיאת מטען משופרת ותא מטען מוגדל.

חיל האוויר הישראלי בחן את האפשרות להצטייד במסוק זה או במסוק בואינג CH-47 צ'ינוק להחלפת מסוקי CH-53 סי סטליון ("יסעור") המתיישנים, ובפברואר 2021 פורסם שהמסוק "קינג סטליון" נבחר לכך, וישראל תרכוש כ-20 מסוקים. ב-30 בדצמבר 2021 נחתמה עסקה לרכש של 12 מסוקים עם אופציה לרכש של שישה מסוקים נוספים.
המסוקים הראשונים צפויים להגיע לישראל ולהיקלט בחיל האוויר הישראלי, בטייסת 114, במהלך שנת 2025.<ref></ref> בתחילה כוּנה במערכת הביטחון "סופר יסעור" אך בהמשך קיבל את הכינוי "פרא".

מבחינת יכולת ההטענה ה-CH-53K אמור לעלות על היכולת של קודמו בכך שהוא נושא כמעט 30% יותר מהמטען החיצוני של ה-CH-53E שנושא 12,200 ק"ג באותו רדיוס שמגיע ל-204 ק"מ. יכולת ההעמסה של ה-CH-53K מגיע למקסימום של 15,900 ק"ג. המשקל הכולל המרבי של ה-CH-53K יהיה 39,900 ק"ג, אשר גדול מ-33,300 ק"ג של CH-53E. ה-CH-53K ישמור על חתימה אנרגטית דומה ל-CH-53E.

== מפעילים ==

 

* 
** חיל הנחתים של ארצות הברית – הוזמנו 200 מסוקים.
* חיל האוויר הישראלי – הוזמנו 12 מסוקים (אופציה לרכש של 6 מסוקים נוספים).

== קישורים חיצוניים ==

* 

== הערות שוליים ==

קטגוריה:מסוקי תובלה
CH-53K קינג סטליון
קטגוריה:מסוקים מתוצרת ארצות הברית
Violet Bent Backwards over the Grass

Violet Bent Backwards over the Grass (בעברית: ויולט כפופה לאחור מעל הדשא) הוא ספר הבכורה של הזמרת והכותבת האמריקאית לנה דל ריי. הספר עצמו הוא אוסף שירה הכולל 14 שירים ומספר קטעים קצרים, האוסף הוא היצירה הראשונה שפרסמה של דל ריי ותצא באופן עצמאי ב-29 בספטמבר 2020.

דל ריי אמרה בכמה הזדמנויות שהיא מקווה לשחרר את הספר תמורת דולר מכיוון שהיא מוצאת את מחשבותיה "לא יקרות ערך."

==רקע ופיתוח==
מאז תחילת דרכה המוזיקלית, דל ריי הסבירה כיצד קיבלה השראה משירה, תוך שהצהירה שוולט ויטמן ואלן גינסברג הם ההשראה לכתיבת השירים שלה.<ref></ref><ref></ref> במהלך הקריירה שלה, כתבה דל ריי כמה שירים אליהם צירפה קטעי מונולוג שונים, בהם היא מדברת על התחושות והמחשבות שלה, תוך שהיא מביעה את עצמה באמצעותם. חלק מהמונולוגים הידועים ביותר שלה הופיעו בסרטים שלה Ride (2012) ו-Tropico (2013), תוך שבאחרון היא אף ביצעה קטעי שירה שנכתבו על ידי ויטמן.

==אלבום==

Violet Bent Backwards over the Grass (בעברית: ויולט כפופה לאחור מעל הדשא) הוא ספוקן וורדן הראשון של הזמרת-יוצרת האמריקאית לנה דל ריי.<ref name=":0"></ref> האלבום יצא לאור ב-28 ביולי 2020, על ידי חברות התקליטים אינטרסקופ רקורדס ופולידור רקורדס.<ref name=":0" />

===רשימת רצועות===

=== מיקומי שיא ===

=== היסטוריית יציאות לאור ===
{| class="wikitable"
|+ תאריכי יציאות לאור ופורמטים עבור Violet Bent Backwards over the Grass
!אזור
!תאריך
!פורמט
!חברת תקליטים
!מקור
|-
!כלל העולם
|28 ביולי 2020
|הורדה דיגיטלית • הזרמת מוזיקה • תקליטור • תקליט
|פולידור • אינטרסקופ
|
|}

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומים שהופקו על ידי ג'ק אנטונוף
קטגוריה:אלבומי חברת אינטרסקופ רקורדס
קולולוש (אלבום)

קולולוש (באנגלית: Coolooloosh) הוא אלבום הבכורה של הלהקה הישראלית קולולוש. האלבום יצא לאור ב-2005, על ידי חברת התקליטים התו השמיני.<ref></ref>

== רקע והפקה ==
האלבום הוקלט ביולי 2004 בירושלים.<ref></ref> האלבום משלב מוזיקת היפ הופ, יחד עם ג'אז ופאנק. האלבום כולל ארבע רצועות אותן מבצע סולן הלהקה רבל סאן, ושאר הרצועות אינסטרומנטליות. לגרסת הסטרימינג של האלבום, שהוציאה חברת קמ"ע, נוספו גרסת לייב לשיר "Bandits", והסינגל "Fight Rebel Sun", שיצא לאור בשנת 2006 ומשתתפים בו קרולינה, שאנן סטריט, קוואמי, רועי קאשי וסגול 59, ונוצר עבור המאבק להשארת הסולן רבל סאן בישראל, לאחר שעמד בפני גירוש.<ref></ref>

== רשימת רצועות ==

== הערות שוליים ==

קטגוריה:אלבומי 2005
קטגוריה:אלבומי היפ הופ ישראליים
קטגוריה:אלבומי ג'אז
קטגוריה:אלבומי חברת התו השמיני
Elements of Sound

Elements of Sound (בעברית: חומרי הסאונד)<ref></ref> הוא אלבום האולפן השני של הלהקה הישראלית קולולוש. האלבום יצא לאור ב-27 בנובמבר 2008, על ידי חברת התקליטים התו השמיני.

== רקע והפקה ==
האלבום הופק על ידי המפיק המוזיקלי האמריקאי דייוויד אייבורי, והוקלט בראשית 2008 בארצות הברית במהלך חודשיים.<ref></ref> באלבום מתארח זמר הסול האמריקאי באני סיגלר בשירים "Some Place", גרסה חדשה לשיר הנושא את אותו השם מתוך האלבום הקודם של הלהקה, ו"Yeah Yeah Yeah".

בשנת 2018, לכבוד עשר שנים ליציאת אלבום, הוציאה חברת קמ"ע מהדורת תקליט של האלבום.<ref></ref>

== רשימת רצועות ==

== הערות שוליים ==

קטגוריה:אלבומי 2008
קטגוריה:אלבומי היפ הופ ישראליים
קטגוריה:אלבומי ג'אז
קטגוריה:אלבומי חברת התו השמיני
רודולף נואק

רודולף נואק (בגרמנית: Rudolf "Rudi" Noack; 30 במרץ 1913 – 30 ביוני 1947) היה כדורגלן גרמני, ששיחק בעמדת החלוץ.

==ביוגרפיה==
נואק נולד ב-30 במרץ 1913 בהמבורג שבגרמניה. כחלוץ, הוא ערך שלוש הופעות במדי נבחרת גרמניה בהן כבש שער אחד. שערו היחידי הובקע במשחק נגד צ'כוסלובקיה בחצי גמר מונדיאל 1934 והיה לשער השוויון במשחק אך גרמניה הפסידה בסיומו 3–1. במשחק על המקום השלישי גרמניה ניצחה. את הופעתו האחרונה ערך נגד שווייץ ב-1937.

במהלך רוב הקריירה שלו שיחק נואק במועדון עיר הולדתו המבורג ושיחק גם זמן קצר ב-SV הרבורג ובמועדון האוסטרי פירסט וינה. בגמר הגביע הגרמני של 1943 כבש וניצח לזכותה של פירסט וינה את המשחק עם צמד על לופטואפן המבורג.

במהלך כיבוש הרייך השלישי שבמלחמת העולם השנייה נואק היה לאסיר מלחמה על ידי הסובייטים, ונפטר במחנה כלא ב-30 ביוני 1947 בגיל 34 בלבד.

==קישורים חיצוניים==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני נבחרת גרמניה
קטגוריה:כדורגלני המבורג
קטגוריה:כדורגלני פירסט וינה
קטגוריה:גרמנים שנולדו ב-1913
קטגוריה:גרמנים שנפטרו ב-1947
חוק הביטחון הלאומי בהונג קונג

חוק הביטחון הלאומי בהונג קונג או בשמו המלא החוק של הרפובליקה העממית של סין להגנת הביטחון הלאומי של האזור האדמיניסטרטיבי המיוחד של הונג קונג היא חקיקה ביטחונית שהועברה ביוני 2020 על ידי הוועדה הקבועה של הקונגרס העממי הלאומי במקום המועצה המחוקקת של הונג קונג. חוק כזה נדרש בסעיף 23 של חוק היסוד של הונג קונג אך ניסיונות עבר להעבירו כשלו בשל התגובות הציבוריות שהיו שליליות במיוחד.

החוק הנוכחי שהועבר על ידי המפלגה הקומוניסטית עוקף את סמכות המועצה המחוקקת של הונג קונג ומקנה משמעות פליליות לפעולות של "בדלנות, חתרנות, טרור והשפעה חיצונית בהונג קונג". החוק מקנה סמכויות נרחבות לשירותי ביטחון לאומי של הרפובליקה העממית להקים נציגויות בהונג קונג; לעצור, לחקור ולהעמיד לדין אנשים החשודים בפעולות שנמנו להלן הן בהונג קונג, הן על ידי שופטים שיבחרו במיוחד על ידי ראש הרשות המבצעת של הונג קונג, והן על ידי בית משפט של הרפובליקה העממית, כאשר החוק מתיר להעביר מואשמים דרך מעברי הגבול ליבשת ללא הליך הסגרה. סעיף 38 של החוק מגדיר שהחוק חל על כל אדם, גם כזה שלא נמצא או מתגורר בהונג קונג.

נמתחה ביקורת חריפה על החוק בטענה שהגדרותיו הן מעורפלות בכוונה בשביל להוות תירוץ לשירותי הביטחון ולאפשר להם לעצור כמעט כל אחד אף על עברות מינוריות דוגמת הקראה של סיסמאות מחאה, הדפסה והצגת שלטים, גרפיטי וכדומה, מה שרומס את חופש הביטוי של תושבי העיר. ביקורת נמתחה גם על אי הקניית אפשרות הוגנת להגנה בבית משפט – שכן השופטים בהונג קונג ייבחרו במיוחד, ואלה בסין רבתי מתגאים באחוזי הרשעה של למעלה מ-99 אחוז. כמו כן ביקורת הוטחה בממשלה הסינית שהפרה את עקרון מדינה אחת, שתי שיטות שבוסס במסגרת ההצהרה המשותפת בריטניה-סין (1997) בה סין התחייבה לאפשר להונג קונג ותושביה ליהנות מזכויות נוספות למשך 50 שנים.

בריטניה, טאיוואן ואוסטרליה הבטיחו לאפשר למליונים מתושבי הונג קונג להוציא דרכונים שלהן ואף להגר אליהן. עם זאת ארצות הברית הצהירה שלאור החוק אין היא יכולה להתייחס להונג קונג כאזור ממשל מיוחד והסירה את זכויות הסחר המיוחד של הונג קונג במסגרתו הונג קונג לא נכללה בהרבה מהגבלות הסחר עם סין אשר הושמו לאור מלחמת הסחר בין המדינות. בנוסף, השעו בריטניה, אוסטרליה וקנדה את הסכמי ההסגרה עם הונג קונג בשל החוק.

לאחר חקיקת החוק אחד המלונות בהונג קונג הוסב למשכן של משרדי הביטחון הלאומי של הממשלה הסינית.

כמו כן, בעקבות חקיקת החוק הרשת החברתית טיקטוק הודיעה כי היא תפסיק לפעול בהונג קונג כחלק ממגבלות הצנזורה בסין.

==קישורים חיצוניים==

* 
* [https://www.msn.com/he-il/news/other/d7-a1-d7-99-d7-9f-d7-90-d7-99-d7-a9-d7-a8-d7-94-d7-90-d7-aa-d7-97-d7-95-d7-a7-d7-94-d7-91-d7-99-d7-98-d7-97-d7-95-d7-9f-d7-94-d7-9c-d7-90-d7-95-d7-9e-d7-99-d7-94-d7-9e-d7-97-d7-96-d7-a7-d7-90-d7-aa-d7-a9-d7-9c-d7-99-d7-98-d7-aa-d7-94-d7-91-d7-94-d7-9/ar-BB168mZV סין אישרה את "חוק הביטחון הלאומי" המחזק את שליטתה בהונג קונג], מתוך אתר הארץ.

== הערות שוליים ==

קטגוריה:הונג קונג: פוליטיקה
קטגוריה:סין: פגיעה בזכויות האדם
קטגוריה:2020 בפוליטיקה
קטגוריה:הרפובליקה העממית של סין: חוק ומשפט
קטגוריה:2020 ברפובליקה העממית של סין
ספר חגי

חַגַּי הוא אחד מספרי התנ"ך. הוא הספר העשירי בקובץ תרי עשר והוא קודם לשני הנביאים האחרונים המופיעים בו, זכריה ומלאכי. הוא נקרא על שם הנביא המוסר את דבר ה', חגי. הספר מתמקד בעידוד שבי ציון לבנות את בית המקדש השני.

==חלוקת הספר==
ספר חגי כולל שני פרקים המכילים ארבע נבואות. הנבואה הראשונה מתחילה בפרק א' עם מסירת דברי ה' בידי חגי ומסתיימת בפסוק י' ונאמרה בחודש החמישי. הנבואה השנייה: פרק ב' פסוקים א'-ט'. הנבואה השלישית גם היא בפרק ב' מפסוק י' עד י"ט ונבואה הרביעית חותמת את הספר בפסוקים כ' - כ"ג. שתי הנבואות האחרונות נאמרו באותו יום. כל נבואה היא יחידה עצמאית, אך בין היחידות קיימים קשרים לשוניים ורעיוניים.

==נוסח הספר ולשונו==
הקשיים בלשון ובסגנון העולים מהספר נובעים לדעת חוקרים מהתהליך בו נמסר ספר חגי. במגילת תרי עשר אשר נמצאה במערות מורבעת בנחל דרגה השתמרו חלקים מהספר. מעטים ההבדלים הקיימים בין המגילה שנמצאה לספר בנוסח המסורה. זמן כתיבת המגילה שנמצאה, מתוארך להמאה ה-2 לפנה"ס ובזמן זה קיים היה נוסחו הסופי של הספר. לעומת זאת קיימים הבדלים בין נוסח הספר לנוסח תרגום השבעים. ייתכן והבדלים אלה הם קשיים אשר עמדו לפני המתרגם עם הקשיים הלשוניים נושאים שזימן לו הכתוב. לעיתים הושמטו מילים וייתכן כי עמדו לפני המתרגם נוסחים שונים ולכן באו הבדלים אלה לידי ביטוי.

על פי הברייתא, ספר חגי נכתב בידי אנשי הכנסת הגדולה: "ירמיהו כתב ספרו, וספר מלכים, וקינות. חזקיה וסיעתו כתבו (ימש"ק סימן): ישעיה, משלי, שיר השירים, וקהלת. אנשי כנסת הגדולה כתבו (קנד"ג סימן): יחזקאל, ושנים עשר, דניאל, ומגילת אסתר. עזרא כתב ספרו, ויחס של דברי הימים עד לו."

הספר נכתב בצורה פרוזאית. לשון הספר לטענת מרדכי זר-כבוד היא "פשוטה ועממית". בספר רבים צירופים כבולים קצרים וביטויים המאפיינים רק את ספר זה. בספר חגי שזורים "צלעות מקבילות", תבניות חוזרות. העברית המקראית הטבועה בספר חגי מקורה, בעליית עזרא ונחמיה. העברית בספר אופיינית ללשון הבתר גלותית. שאלות רטוריות רבות מצויות בספר המחזקות את האופי הדיווחי המיוחד לספר. יש הסוברים כי סגנונו של ספר חגי הנע בין שירה לפרוזה תורם לתחושה כי הנוסח משובש. אין בו את הזרימה האופיינית לפרוזה ואין בו את המקצבים האופייניים לשירה.

==נבואות הספר==
נבואות הספר נאמרות על ידי הנביא ולהן כמה מאפיינים: הן כתובות בלשון המתארת ויכוח בין הנביא לקהל השומעים, מודגשת בהן שליחותו של הנביא חגי בידי ה', אין בנבואות מראות כדוגמת אלו המופיעות אצל יחזקאל וישעיהו והתוכחה היחידה הקיימת בה היא על כך שעם אינו בונה את המקדש. תוכחה זו עומדת במרכז נבואתו.

==ניבים וביטויים שמקורם בספר חגי==
===לשבת בבתיכם ספונים===
עם ישראל נמנע מבניית בית המקדש בגלל המצב הכלכלי והנביא דורש מהם לצאת ולבנות את בית המקדש. כיום משתמשים בביטוי כשרוצים לתאר אדם אשר יושב בביתו מבודד ולא בא במגע עם הסביבה.

===והמשתכר משתכר אל צרור נקוב===
במקרא וכיום נוהגים לומר את הביטוי כאשר מבקשים להדגיש שאדם מתקשה בפרנסה מפני שכל כספו נופל מארנקו המחורר ובאמירת הביטוי מתכוונים שאדם זה הפסיד את כספו.

==קישורים חיצוניים==

* 

==הערות שוליים==

קטגוריה:תרי עשר
קטגוריה:שיבת ציון
יוהנס אוולד

יוהנס אוולד (בדנית: Johannes Ewald; 18 בנובמבר 1743, קופנהגן – 17 במרץ 1781, קופנהגן) היה משורר דני.

== ביוגרפיה ==
יוהנס אוולד נולד בקופנהגן למשפחת כומר מקומי. לאחר סיום בית הספר הוא למד באוניברסיטת קופנהגן. בגיל 15 הוא נמלט מהבית ונרשם לצבא לממלכת פרוסיה. בתחילת מלחמת שבע השנים הוא עזב את השרות והצטרף לצבא אוסטריה בה שירת כקצין. לאחר מספר חודשים של שרות הוא נמלט, חזר לדנמרק והחל ללמוד תאולוגיה.

למרות לימודי תאולוגיה אוולד החל להתעניין בספרות, בעקבות אהבה נכזבת, הוא התחיל לכתוב שירה.

לאחר קרבות מלחמת שבע השנים אוולד חזר נחלש ופגוע. הוא עסק בכתיבת שירים אך במקביל סבל מבעית אלכוהוליזם.

בעקבות פרדריק החמישי הוא התבקש לכתוב אלגיה. שירים שלו זכו לפופולרית רבה והוא היה נחשב למשורר בולט של התקופה.

בנוסף לשירים, אוולד כתב מספר מחזות וספר אוטוביוגרפיה שפורסם רק בשנת 1804.

בהמשך הוא רב עם המשפחה ועזב את קופנהגן לטובת עיירה בחוף הים הבלטי. במשך שנים הוא סבל ממחלות שונות כולל אלכוהוליזם ושיגרון.

הוא נטמן בכנסייה בקופנהגן ליד משורר דני נוסף יוהאן וסל ובמקום הוקמה אנדרטה משותף שפוסלה על ידי אוטו אוונס.

== קישורים חיצוניים ==

* [http://www.gutenberg.org/ebooks/authors/search/?query=Ewald,+Johannes יצירות של יוהנס אוולד]
* 
* 

קטגוריה:משוררים דנים
קטגוריה:מלחמת שבע השנים:אישים
קטגוריה:ילידי 1743
קטגוריה:נפטרים ב-1781
גארפילד וכח החיות

גארפילד וכח החיות (באנגלית: Garfield's Pet Force) הוא סרט הנפשה ממוחשבת משנת 2009, בכיכובה של הדמות גארפילד מקומיקס בעל אותו שם. הסרט הופק על ידי ג'ון דייוויס, ונכתב על ידי יוצרו של גארפילד, ג'ים דייוויס. זהו סרט ההנפשה המלא השלישי והאחרון שמבוסס על טרילוגיה זו לאחר הסרטים "גארפילד הופך לאמיתי" ו"פסטיבל הצחוק של גארפילד".

==תקציר העלילה==
לאחר שווטויקס גנבה את מערבל המולקולות ("מערמול" בקיצור) מפרופסור ווילי והמלך ג'ון היא שלטה בסיירת החיות אשר ניסו לעצור אותה, למרבה המזל גארזוקה הצליח לשרוד והוא עף מעולם הקומיקס אל העולם המצויר שם הוא פוגש את גארפילד ואת חבריו, ארלין, אודי ונרמל אשר דומים לסיירת החיות שלו, גארזוקה נותן להם את השיקוי והם קיבלו כוחות מיוחדים, אולם, ווטויקס גילתה את מיקומו של גארזיקה וגנבה מגארפילד את היהלום אשר מפעיל את המערמול והפכה את תושבי העיר לזומבים כדי לתפוס את גארזיקה. בעזרתו של גארפילד, סיירת החיות הצליחה לגבור על ווטויקס ולהפוך אותה לטובת לב באמצעות המערמול והחזירו את תושבי העיר לקדמותם. בסוף, ארלין, אודי ונרמל חזרו לצורתם המקורית וגארזוקה, המלך ג'ון, ווטויקס ופרופסור ווילי חזרו אל עולם הקומיקס והחזירו את סיירת החיות המקורית לקדמותה, ובנוסף, המלך ג'ון ווטויקס התחתנו באושר ועושר.

==מדבבים==
*פרנק ולקר - גארפילד / גארזוקה / דמויות שונות
*גרג ברגר - אודי / אודיוס
*אודרי וואסילוסקי - ארלין / סטארלינה
*ג'ייסון מארסדן - נרמל / אבנרמל
*וולי ווינגרט - ג'ון ארבוקל / המלך ג'ון
*ונסה מרשל - ווטויקס
*גרג איגלס - אלי
*פרד טאטאסקור - בילי הדוב / שומר
*סטיבן סטנטון - רנדי הארנב / דמויות שונות
*ניל רוס - וולטר "וולי" סטגמן / צ'ארלס / פרופסור וולי

=== מדבבים בעברית ===
*יואב בר לב - גארפילד / גארזוקה
*יובל סגל - נרמל / אבנרמל
*טליה ברקאי - ארלנה / סטארלנה
*גלעד קלטר - ג'ון ארבוקל / המלך ג'ון
*עמי מנדלמן - וולי / פרופסור וולי
*מיכה אוזין סליאן - איליי / שומר ספייקי
*אורלי קטן - בוניטה
*עדי קוזלובסקי - בטי
*גיא רושיניאק - צ'ארלס / בעל דוכן קומיקס / שומר עם קסדה בעל קרן
*נורית בנאי קורן - ווטויקס
*גדי לוי - שומר רזה / קולות רקע
*קובי ליקורמן - קולות רקע
*עמית יוסוביץ' - קולות רקע
*יובל בריג - קולות רקע
*טובל ישראלי - קולות רקע

==ביקורת==
ג'ולי הרמן נתנה לסרט ציון 1 מתוך 5 ואמרה "ילדים אשר אוהבים את גארפילד יאהבו יותר לצפות בסדרת הטלוויזיה או בסרטי הלייב-אקשן".

==קישורים חיצוניים==

* 

קטגוריה:סרטים אמריקאיים
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי המשך אמריקאיים
קטגוריה:סרטי 2009
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטים על חתולים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של פוקס המאה ה-20
קטגוריה:סרטי גארפילד
אמליוס גנטיליאנוס

אמליוס גנטיליאנוס (ביוונית: Ἀμέλιος Γεντιλιανός) היה פילוסוף נאופלאטוני וסופר מהמחצית השנייה של המאה ה-3<ref></ref>.

מוצאו של אמליוס מטוסקנה.
בשנותיו המוקדמות, למד לעומק את עבודותיו של נומניוס מאפאמיאה, ואף זכר את כל יצירותיו בעל פה<ref></ref>. מאוחר יותר, הוא הכיר את פלוטינוס, ובמחיצתו הוא בילה יותר מעשרים שנים, והיה לאחד מתלמידיו הקרובים ביותר. פלוטינוס אף החשיב את אמליוס כאחד מתלמידיו המבריקים ביותר<ref></ref>.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פילוסופים
קטגוריה:אישים שחיו במאה ה-3
תהלה הרץ

תהִלה הרץ (נולדה ב-15 במרץ 1988) היא אשת חינוך המרצה במכללות להוראה ומחברת ספרי לימוד. מחקריה של הרץ עוסקים בעיקר בהיסטוריה של החינוך ובנוער על קצה רצף הסיכון בישראל.

== ביוגרפיה ==
הרץ נולדה בירושלים. עבודת הדוקטורט שלה עסקה במוסדות החינוך לילדים עזובים ועבריינים של הנהגת היישוב ושל העיר תל אביב (בשנים 1934–1948). בשנת תשע"ז–2016 ניתן לה תואר דוקטור מטעם אוניברסיטת בר-אילן.<ref></ref> בשנת 2020 סיימה את תוכנית הפוסט-דוקטורט במכון מופ"ת.<ref></ref> מחקרה עסק בנערות על קצה רצף הסיכון הנמצאות במוסדות הנעולים מסילה וצופיה.<ref></ref>

בשנת 2021, פיתחה סדרת ספרים חדשה ללימוד היסטוריה במערכת החינוך, סדרת שורשים: מגלים היסטוריה, שהחליפה את הסדרה הוותיקה ״מדור לדור״. הסדרה נוקטת בשיטות הוראה ואמצעי למידה שונים משל קודמתה, בין אלה ציר זמן שמוטמע לאורך הדף ותכנים המועברים באופן ויזואלי.<ref></ref>

שני ספרי הלימוד שכתבה, "חורבן וגבורה" ו"המאבק על הרוח" מסדרת שורשים, הם ספרי הלימוד היחידים (נכון ל-2024) שאושרו ללימוד בבתי הספר הממלכתיים־דתיים לפי התכנית החדשה בהיסטוריה. הספרים יצאו לאור במכון הר ברכה.

כיום מרצה הרץ במכללת הרצוג ומכללת אפרתה בקורסי חינוך והיסטוריה. היא מרכזת את מיזם ויקישטעטל להנצחת קהילות יהודיות שנכחדו ב באמצעות כתיבת ערכים בוויקיפדיה העברית.

נשואה ואם לארבעה. מתגוררת בקריית משה בירושלים.

== פרסומים ==
=== ספרי לימוד ===
* חורבן וגבורה, הר ברכה: מכון הר ברכה, 2015
* מסורת ומהפכות: מסורת ומודרנה בתולדות העמים ובתולדות ישראל (עם פנינה רותם), הר ברכה: מכון הר ברכה, 2014
* השיבה לציון: עלייה, התיישבות ועצמאות (עם דבורה גלעדי), הר ברכה: מכון הר ברכה, 2016
* המאבק על הרוח: לאום, מקדש וספר, הר ברכה: מכון הר ברכה, 2020

=== מאמרים ===
* [https://www.herzog.ac.il/wp-content/uploads/2019/06/דשואן-דשואן-בית-היתומים-ציון-בלומנטל.pdf 'דשואן דשואן!' (جُوعَان جُوعَان): הקמת בית היתומים 'ציון בלומנטל' בירושלים בשלהי מלחמת העולם הראשונה], קתדרה 165, תשרי תשע"ח, עמ' 181–204

* [https://www.herzog.ac.il/wp-content/uploads/2020/01/תהלה-הרץ-סיני-גרסה-סופית.pdf למשמעות סדר השבטים בספר דברי הימים], סיני קנ"ב, תשע"ט, עמ' קמ"ט–קס"ד
* [http://herzogpress.herzog.ac.il/UploadFiles/1_837-2462020_hezt%20sofi.pdf "כי הוא סוד האדם": האישה במשנתו של רבי יצחק עראמה], מגדים נ"ט, תש"ף, עמ' 47–64

== קישורים חיצוניים ==

* [https://www.bneyzion.co.il/מאגר-השיעורים-והמאמרים/כתובים/דברי-הימים/שבט-דן-בספר-דברי-הימים/ שבט דן בספר דברי הימים] (הרצאה מוקלטת), ימי עיון בתנ"ך, תשע"ח
* [https://www.bneyzion.co.il/מאגר-השיעורים-והמאמרים/כתובים/דברי-הימים/שבט-שמעון-המסע-והתיקון שבט שמעון – המסע והתיקון] (הרצאה מוקלטת) ו[https://www.bneyzion.co.il/media/144345/תהלה-הרץ-שבט-שמעון-המסע-והתיקון-שני-נשים.pdf דף מקורות], ימי עיון בתנ"ך, תשע"ט
*

== הערות שוליים ==

קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל מכללת הרצוג
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1988
קטגוריה:ישראלים שנולדו ב-1988
לארי סנדרס (כדורסלן)

לארי סנדרס (באנגלית: Larry Sanders; נולד ב-21 בנובמבר 1988) הוא כדורסלן עבר אמריקאי, אשר שיחק בליגת ה-NBA בין השנים 2010–2017. ממוצעיו הכוללים לאורך 6 עונותיו בליגה הם 6.4 נקודות, 5.7 ריבאונדים ו-1.8 חסימות למשחק.

==קריירת מכללות==
סנדרס נולד בעיר פורט פירס שבפלורידה, ובנערותו למד בפורט סנט לוסי הסמוכה. בשנת 2007 החל ללמוד באוניברסיטת וירג'יניה קומונוולת', וכבר בעונתו הראשונה בקבוצת הכדורסל שלה (VCU Rams) הוביל את כל שחקני מחוז CAA בממוצע חסימות למשחק (3.0), על אף ששותף בכ-16.6 דקות בממוצע למשחק בלבד. בעונת 2009/2010 הוביל את קבוצתו בנקודות (14.4), בריבאונדים (9.1) ובחסימות (2.6) למשחק, וכן באחוזי קליעה מהשדה (53.4%), ובסיומה זכה בתואר שחקן ההגנה של המחוז בפעם השנייה ברציפות. בקיץ 2010 עזב את האוניברסיטה, לאחר 3 עונות בלבד, לטובת התמודדות לבחירה בדראפט ה-NBA.

==קריירת משחק מקצועית==
===מילווקי באקס===
בדראפט ה-NBA{{כ}} 2010 נבחר סנדרס על ידי מילווקי באקס, בבחירה ה-15. לאחר שתי עונות כשחקן ספסל שולי במילווקי, פרץ סנדרס כאחד השחקנים המובילים של הקבוצה בעונת , במהלכה רשם ממוצעים של 9.8 נקודות, 9.5 ריבאונדים ו-2.8 חסימות למשחק. ב-30 בנובמבר השיג טריפל דאבל נדיר שכלל 10 נקודות, 12 ריבאונדים ו-10 חסימות, בהפסד קבוצתו מול מינסוטה טימברוולבס. בהצבעה לפרס השחקן המשתפר של אותה עונה סיים במקום השלישי, אחרי גרייביס ואסקס והזוכה פול ג'ורג'.

בקיץ 2013 חתם על הארכת חוזה במילווקי ל-4 עונות נוספות, החל מעונת , בסך 44 מיליון דולר. בנובמבר 2013 נפצע באצבעו במהלך קטטה במועדון לילה, ונאלץ לעבור ניתוח אשר השבית אותו מ-25 משחקים. באפריל 2014 הושעה מחמישה משחקים לאחר שנכשל בבדיקת סמים. בסך הכול שותף סנדרס ב-23 משחקים בלבד באותה עונה, ותרם 7.7 נקודות, 7.2 ריבאונדים ו-1.7 חסימות בממוצע למשחק.

בדצמבר 2014 הוצב ברשימת השחקנים הלא-פעילים של הבאקס, בשל "סיבות אישיות", ובינואר 2015 הושעה על ידי הליגה ל-10 משחקים בשל שימוש חוזר במריחואנה. ב-25 בפברואר, לאחר ששותף ב-27 משחקים בעונת , התוודה סנדרס כי הוא סובל מחרדה, דיכאון והפרעת מצב רוח, והודיע על עזיבתו את הקבוצה ופרישתו ממשחק פעיל. על פי תנאי שחרורו מהקבוצה, ויתר על כמחצית מיתרת חוזהו, אשר עמדה על 33 מיליון דולר.

===קליבלנד קאבלירס===
בינואר 2017, כשנתיים לאחר פרישתו, הודיע סנדרס על חזרתו למשחק, ובמרץ 2017 חתם על חוזה בקליבלנד קאבלירס. לאחר חמישה משחקים בלבד, בהם קלע 4 נקודות בסך הכול, שוחרר סנדרס מהקאבלירס, ומאז לא חזר לשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת וירג'יניה קומונוולת'
קטגוריה:בחירות דראפט של מילווקי באקס
קטגוריה:כדורסלני מילווקי באקס
קטגוריה:כדורסלני פורט ויין מאד אנטס
קטגוריה:כדורסלני קליבלנד קאבלירס
קטגוריה:כדורסלני קאנטון צ'ארג'
קטגוריה:כדורסלני ליגת ה-BIG3
קטגוריה:אמריקאים שנולדו ב-1988
מיכאיל קוזנצוב

מיכאיל קוזנצוב (ברוסית: Михаил Варфоломеевич Кузнецов; נולד ב-22 באוגוסט 1968, טיומן, רוסיה, ברית המועצות) הוא פוליטיקאי רוסי, שכיהן בתפקיד מושל מחוז פסקוב.

מיכאיל קוזנצוב נולד בטיומן. בשנים 1984–1985 הוא למד בפנימיה למתמטיקה ולאחר סיומה החל ללמוד פיזיקה באוניברסיטת מוסקבה אותה סיים בשנת 1991.

מיכאיל קוזנצוב עבד במערכת הבנקאיות הרוסית והתקדם ליושב ראש מנהלים של אחד הבנקים. בשנת 1995 הוא נבחר לדומה הממלכתית של הפדרציה הרוסית כנציג של המפלגה הליברל-דמוקרטית של רוסיה. פעילותו בדומה התרכזה בנושאים פיננסיים. בבחירות שנערכו בשנת 1999 הוא לא הצליח להיבחר. בשנת 2002 הוא היה ראש רשימה מקומית למועצת מחוז פסקוב ונבחר למועצה. בשנת 2004, בבחירות למושל הוא ניצח את המושל המכהן ובדצמבר 2004 נכנס לתפקיד. זמן קצר אחרי זה הוא התפקד למפלגה השולטת במדינה רוסיה המאוחדת. בבחירות לדומה שנערכו בשנת 2007 הוא עמד בראש הרשימה המפלגתית במחוז.

בשנת 2009 מיכאיל קוזנצוב עזב את תפקיד המושל ובמקומו מונה אנדריי טורצ'אק.

מיכאיל קוזנצוב חזר לסיביר ועוסק בתחום ייצור החשמל. בשנים 2013–2018 הוא היה יושב ראש של חברת ייצור חשמל באזור.

מיכאיל קוזנצוב ספורטאי פעיל בתחום צניחה חופשית. בשנים 2003–2010 הוא היה חבר נבחרת רוסיה והשתתף באליפויות העולם. פעמיים הוא זכה במדליות באליפויות העולם וזאת בנוסף לאליפויות רוסיה ואירופה.

== קישורים חיצוניים ==

* [https://www.bfm.ru/person/8276 ביוגרפיה]

קטגוריה:חברי מפלגת רוסיה המאוחדת
קטגוריה:אנשי עסקים רוסים
קטגוריה:חברי הדומה הממלכתית
קטגוריה:צנחנים חופשיים
קטגוריה:רוסים שנולדו ב-1968